Document ID: 32009D0840

PADOMES LĒMUMS 2009/840/KĀDP
(2009. gada 17. novembris),
ar ko īsteno Kopējo nostāju 2007/140/KĀDP par ierobežojošiem pasākumiem pret Irānu
EIROPAS SAVIENĪBAS PADOME,
ņemot vērā Padomes Kopējo nostāju 2007/140/KĀDP (1) un jo īpaši tās 7. panta 2. punktu saistībā ar Līguma par Eiropas Savienību 23. panta 2. punktu,
tā kā:
(1)
Padome 2007. gada 27. februārī pieņēma Kopējo nostāju 2007/140/KĀDP par ierobežojošiem pasākumiem pret Irānu.
(2)
Saskaņā ar Kopējās nostājas 2007/140/KĀDP 8. panta 2. punktu Padome pilnībā pārskatīja II pielikumā ietverto to personu un vienību sarakstu, attiecībā uz kurām piemēro minētās kopējās nostājas 4. panta 1. punkta b) apakšpunktu un 5. panta 1. punkta b) apakšpunktu.
(3)
Padome secināja, ka attiecībā uz Kopējās nostājas 2007/140/KĀDP II pielikumā uzskaitītajām personām un vienībām būtu jāturpina attiecināt īpašus ierobežojošus pasākumus, kas paredzēti minētajā kopējā nostājā.
(4)
Personu un vienību saraksts būtu jāgroza, lai ņemtu vērā izmaiņas Irānas valdībā un valsts pārvaldē, kā arī izmaiņas attiecīgo personu un vienību situācijā.
(5)
Būtu atbilstīgi jāatjaunina to personu un vienību saraksts, kas ir minētas Kopējās nostājas 2007/140/KĀDP 4. panta 1. punkta b) apakšpunktā un 5. panta 1. punkta b) apakšpunktā,
IR NOLĒMUSI ŠĀDI.
1. pants
Kopējās nostājas 2007/140/KĀDP II pielikumu aizstāj ar tekstu šā lēmuma pielikumā.
2. pants
Šis lēmums stājas spēkā tā pieņemšanas dienā.
3. pants
Šo lēmumu publicē Eiropas Savienības Oficiālajā Vēstnesī.
Briselē, 2009. gada 17. novembrī

Labels: 18
5
11